b"\n_START_ARTICLE_\nFromental Hal\xc3\xa9vy\n_START_SECTION_\nBakgrunn\n_START_PARAGRAPH_\nFromental Hal\xc3\xa9vt var s\xc3\xb8nn av kantoren \xc3\x89lie Halfon Hal\xc3\xa9vy. Navnet Fromental gjenspeiler at han ble f\xc3\xb8dt p\xc3\xa5 denne merkedagen etter den franske revolusjonskalender. Hal\xc3\xa9vy studerte fra ni \xc3\xa5rs alder ved Pariskonservatoriet for Henri Berton og Luigi Cherubini.\n_START_SECTION_\nKomponist\n_START_PARAGRAPH_\nI 1819 mottok Hal\xc3\xa9vy Prix de Rome og tilbrakte omkring tre \xc3\xa5r i Roma. Etter gjenkomsten klarte han f\xc3\xb8rst i 1827 \xc3\xa5 f\xc3\xa5 ett av sine operaarbeider oppf\xc3\xb6rt i Paris og ble snart en ettertraktet komponist. Sterkt p\xc3\xa5virket av Giacomo Meyerbeers Robert, opptr\xc3\xa5dte han i 1835 med sitt hovedarbeide La Juive, som fant veien til de fleste operascener (\xc2\xabJ\xc3\xb8dinnen\xc2\xbb), og som tydeligst r\xc3\xb8per hans individualitet, som elsker det alvorlige og harde, med skarpe kontraster og lidenskapelige utbudd, og teatralsk prakt._NEWLINE_Av helt annet slag er imidlertid den friske og elegante komiske opera L'\xc3\xa9clair 1835. Hans senere operaer (sammenlagt mer en 30) kunne ikke kappes med de f\xc3\xb8r nevnte i suksess, helst Hal\xc3\xa9vy genom Meyerbeers Hugenottene 1836 ble fordunklet._NEWLINE_Nevneverdige er Guido et Gin\xc3\xa9vra 1838, La reine de Cypre 1841, Charles VI 1843, Les mousqu\xc3\xa9taires de la reine 1846; Dronningens musketerer, 1848, Le val d'Andorre 1848; Andorradalen, (1888), La magicienne 1858 minnet delvis om den eldre franske komiske opera. _NEWLINE_Hal\xc3\xa9vy skrev ogs\xc3\xa5 kirkemusikk, kantater, sanger og pianostykker. Hans Lecons de lecture musicale 1857 ble innf\xc3\xb8rt i sangundervisningen i Paris' skoler. Som sekret\xc3\xa6r i Acad\xc3\xa9mie de musique (1854; medlem ble han i 1836) skrev han en mengde smakfulle erindringsstykker: Souvenirs et portratts (1861), Derniers souvenirs et portraits (1863). _NEWLINE_Han ble i 1827 l\xc3\xa6rer ved konservatoriet, var 1830-45 repetit\xc3\xb8r ved Grand op\xc3\xa9ra og fikk i 1833 professoratet i kontrapunkt (1840 i komposisjon) ved konservatoriet. Blant hans elever var Charles Gounod, Mass\xc3\xa9 og Georges Bizet (som ble hans magister). I 1857 overtok han den musikalske f\xc3\xb8ljetongen i La presse._NEWLINE_Biografier over Hal\xc3\xa9vy ble skrevet av hans bror Leon Hal\xc3\xa9vy (1862; nytt opplag 1863), \xc3\x89douard Monnais 1863 og Arthur Pougin 1865."